La cocina pakistaní ye semellant a la india, pero menos condimentada y con qualques diferencias debiu prencipalment a la influencia d'a cultura islamica. Igual que aquella, utiliza en buena parte d'os suyos platos lo curry y la masala. Lo plato tipico ye lo pollo tandoori, elaborau prencipalment en un forno tipico y muito común en zonas d'a India y Pakistán (forno tandur), tamién ye popular lo kebab, que ye una especie de brocheta d'a quala se pueden distinguir tres clases: shesh kebab, de carne rustida, shami kebab, carne frita en ghee y tikka kebab, carne rustida y adobada condimentada con especias tradicionals.